hvordan kan jeg som forældre støtte mit barn i interessen for esport?
aab esport er som mange andre foreninger afhængig af frivillige ildsjæle. så hvis du har mulighed for det, kan du f.eks støtte op om vores events ved at spørge dit barns træner om der er behov for hjælp med at tage vagter eller med opsætning af udstyr.


for mange forældre kan det være svært at sætte sig ind i esport, hvis de selv som barn har været ivrig fodboldspiller eller spejder, men hvis du gør en indsats for at hoppe over den digitale generationskløft og lære noget mere om esport vil du få en masse ud af det.


du lærer mere om dit barns interesse, du får indblik i en spændende verden i eksplosiv udvikling, og du opdager måske at de ting du selv var passioneret omkring som barn, har mere tilfælles med esport end du regnede med.


